stanford-oval/wikipedia huggingface dataset:
Vanderlei de Lima
Välikohtaus Ateenan kesäolympialaisissa 2004

De Lima johti vuoden 2004 kesäolympialaisten maratonia Ateenassa 48 sekunnilla, kun maaliin oli matkaa kahdeksan kilometriä. Katsoja kuitenkin hyökkäsi yllättäen hänen kimppuunsa ja hän menetti rytäkässä noin 20 sekuntia. Neljä kilometriä ennen maalia Italian Stefano Baldini ja Yhdysvaltojen Mebrahtom Keflezighi ohittivat hänet, mutta de Lima ylsi kuitenkin pronssimitalille. Myöhemmin kävi ilmi, että de Liman kimppuun hyökännyt katsoja oli Cornelius Horan, joka oli aiemminkin häiriköinyt urheilutapahtumia, muun muassa juoksemalla Formula 1 -kisassa Silverstonen radalla vuonna 2003.
Brasilian yleisurheiluliitto teki tapahtumasta protestin, mutta se hylättiin. Juoksun jälkeen Kansainvälinen olympiakomitea palkitsi de Liman Pierre de Coubertin -mitalilla hyvästä urheiluhengen osoittamisesta, sillä hän juhli pronssiaan eikä ollut katkera välikohtauksesta. De Lima valittiin Brasiliassa 2004 vuoden urheilijaksi. Rantalentopalloilija Emanuel Rego tarjosi de Limalle olympiakultamitaliaan, mutta de Lima ei liikuttuneena ottanut sitä vastaan.
Olympiatulen sytyttäminen Rion kesäolympialaisissa 2016

Vanderlei de Lima sytytti olympiatulen Rion kesäolympialaisissa vuonna 2016.
Österåkerin kunta

| Österåkerin kunta |
| --- | --- |
 vaakuna

Valtio:   Ruotsi
Lääni:  Tukholman lääni
Maakunta:  Uplanti
Keskustaajama:  Åkersberga
Kuntakoodi:  0117
Pinta-ala  ():  
 – Maa:  312,37 km²
Väkiluku (31.12.2021)  ():  48 234
 – Väestötiheys:  154,4 as./km²
 
 www.osteraker.se 
Infobox OKVirheellinen NIMI-arvo: 
Åkerin kanava kunnan keskustaajamassa Åkersbergassa.
Österskärin asemarakennus Roslagsbanan-rautatiellä.
Österåkerin kunta (ruots. Österåkers kommun) on Tukholman läänissä sijaitseva Ruotsin kunta. Maakuntajaossa se kuuluu Uplantiin. Kunnan keskustaajama on Åkersberga.
Kunnan maapinta-ala on 312,37 neliökilometriä (1.1.2016) ja asukasluku 48 234 henkeä (31.12.2021).
Österåkerin naapurikuntia ovat Värmdö, Vaxholm, Täby, Vallentuna ja Norrtälje. Kunta sijaitsee eteläisessä Roslagenissa.
Idässä Österåkeriin kuuluu useita suuria saaria Tukholman saariston pohjoisosasta. Näitä ovat muun muassa Ljusterö, Siarö, Vättersö, Husarö, Ingmarsö ja Särsö. Kuningas Kustaa Vaasan mahdollinen syntymäkoti Rydboholmin linna sijaitsee kunnassa ja on nykyään yksityisomistuksessa.
Vuonna 2007 kunnassa oli 18,46 km² peltoa, joten saman ajankohdan maapinta-alaan vertaamalla saadaan peltojen osuudeksi 5,9 prosenttia kunnan maapinta-alasta.
Kuntajaon kehitys

Österåkerin maalaiskunta muodostettiin Österåkerin pitäjästä vuoden 1862 kuntauudistuksessa. Tuolloin kunta kuului Åkers skeppslag -nimiseen hallintoalueeseen, joka vastasi kihlakuntaa. Kunnan aikaisempi asutus lähellä Åkerin kanavan suurta Garnsvikenillä menetti merkitystään, kun Roslagenin rautatie rakennettiin ja Åkersbergan rautatieasemasta tuli kunnan suurin asutuskeskus.
Vuoden 1952 kuntauudistuksessa Österåkerin maalaiskuntaa liitettiin Östra Rydin maalaiskunta; Österåkerissa oli tuolloin 3 470 ja Östra Rydissä 670 asukasta. Vuonna 1962 tehtiin päätös toisesta valtakunnanlaajuisesta kuntauudistuksesta, joka toteutettiin asteittain. Jo vuonna 1967 Ljusterön maalaiskunta (937 asukasta) ja Roslags-Kullan maalaiskunta (360 asukasta) liitettiin Österåkeriin (9 789 asukasta ennen liitosta). Roslags-Kulla oli ennen liitosta kuulunut vuonna 1952 muodostettuun Roslags-Lännan maalaiskuntaan.
Vuonna 1974 yhdistettiin vielä Vaxholmin kunta (4 952 asukasta) ja Österåkerin kunta (19 806 asukasta). Vaxholm oli entinen kaupunki, joka ei olisi halunnut luopua itsenäisyydestään. Kuntaliitoksessa muodostettu kunta nimettiin Vaxholmiksi, mutta Åkersberga pysyi keskustaajamana. Tämä kuntaliitos ei ollut kestävä, sillä entisen Vaxholmin alue halusi erota kunnasta. Noin 5 000 asukkaan väestöpohjaa pidettiin kuitenkin liian pienenä. Ratkaisuksi tuli erottaa Bogesundslandet (196 asukasta) Östra Rydin seurakunnasta ja Resarön saari (903 asukasta) Österåkerin seurakunnasta. Vuonna 1983 nämä alueen liitettiin Vaxholmin seurakuntaan, ja yhdessä ne muodostivat uuden 6 061 asukkaan Vaxholmin kunnan. Kunnan jäljelle jääneessä osassa asukkaita oli 25 039 ja sen nimeksi otettiin uudelleen Österåker. Österåkerin ja Östra Rydin seurakunnan yhdistettiin vuonna 1952 Österåker-Östra Rydin seurakunnaksi.
Väestönkehitys

| Österåkerin kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 5 945 | 5 945 |
| 1955 | 1955 |    | 6 207 | 6 207 |
| 1960 | 1960 |    | 7 413 | 7 413 |
| 1965 | 1965 |    | 10 112 | 10 112 |
| 1970 | 1970 |    | 15 527 | 15 527 |
| 1975 | 1975 |    | 22 664 | 22 664 |
| 1980 | 1980 |    | 25 631 | 25 631 |
| 1985 | 1985 |    | 26 324 | 26 324 |
| 1990 | 1990 |    | 30 230 | 30 230 |
| 1995 | 1995 |    | 32 140 | 32 140 |
| 2000 | 2000 |    | 34 427 | 34 427 |
| 2005 | 2005 |    | 37 336 | 37 336 |
| 2010 | 2010 |    | 39 521 | 39 521 |
| 2015 | 2015 |    | 42 130 | 42 130 |
| 2020 | 2020 |    | 46 644 | 46 644 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 6 117 | 14,5 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 1 592 | 3,8 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 3 876 | 9,2 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 30 545 | 72,5 |
Hieman vanhempien vuoden 2009 lopun tietojen mukaan kunnassa asui 1 065 Suomessa syntynyttä, mikä vastasi 2,7 prosenttia kunnan väestöstä.
Vielä vanhempien vuoden 1984 lopun tietojen mukaan 9,3 prosenttia kunnan asukkaista oli ulkomailla syntyneitä. Tuolloin kunnassa asui 1 086 Suomessa syntynyttä, mikä vastasi 4,2 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 226 893 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 134 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 24,8 %
18–64-vuotiaat: 58,7 %
65 vuotta täyttäneet: 16,5 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 0,9 | 0,5 |
|   | jalostus | 16,1 | 15,6 |
|   | palvelut | 81,6 | 83,2 |
|   | tuntematon | 1,3 | 0,7 |
|   | Työpaikkoja ja työllisiä | 9 778 | 19 837 |
|   | työpaikkaomavaraisuus | 49,3 |  |
Taajamat

Kunnassa on 10 taajamaa, joiden osuus kunnan väestöstä vuoden 2010 lopussa oli 86,8 prosenttia. Taajamien ulkopuolella asui tuolloin 5 212 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Åkersberga | 28 033 |
| 2 | Skärgårdsstad | 1 924 |
| 3 | Svinninge | 1 636 |
| 4 | Rydbo | 582 |
| 5 | Hagbyhöjden | 479 |
| 6 | Solberga | 409 |
| 7 | Täljö | 387 |
| 8 | Norrö | 305 |
| 9 | Stava | 305 |
| 10 | Bammarboda | 249 |
Kunnan keskustaajama on lihavoitu.
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Boda
Dyvik
Flaxenvik
Gottsunda
Härsbacka
Ingmarsö
Laggarsvik + Öran
Lillnäs + Björnhuvud
Lillström
Linanäs
Mellansjö + Dragboda
Mellansjö Gropgärdet
Nolsjö (läntinen osa)
Norrbacka
Roslags-Kulla
Rydbo saltsjöbad
Skeppsbol
Svavelsön
Sävastby + Lappdal
Vira bruk
Västernäs
Åsättra
Ättarö
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Bammarboda
Norrö
Stava
Täljö
Kunnanvaltuusto

Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Kunnallisvaaleissa Österåkerin kunta on jaettu seuraaviin vaalipiireihin:
Österåker Norra (25 valtuutettua)
Österåker Södra (26 valtuutettua)
Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Österåkerin kunnanvaltuustossa vuodesta 1973 lähtien. Vuosina 1973–1979 luvut ovat nollia, koska tuolloin Österåker oli vielä osa Vaxholmin kuntaa.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 0 | 0 | 0 | 12 | 16 | 15 | 16 | 13 | 20 | 12 | 17 | 18 | 14 | 18 | {{{m2022}}} |
|   | Keskustapuolue | 0 | 0 | 0 | 4 | 2 | 3 | 2 | 2 | 2 | 2 | 2 | 2 | 2 | 3 | {{{c2022}}} |
|   | Liberaalit | 0 | 0 | 0 | 2 | 5 | 6 | 5 | 4 | 3 | 8 | 5 | 7 | 5 | 4 | {{{fp2022}}} |
|   | Kristillisdemokraatit | 0 | 0 | 0 | 0 | 0 | 0 | 1 | 1 | 4 | 4 | 2 | 2 | 2 | 2 | {{{kd2022}}} |
|   | Ympäristöpuolue vihreät | 0 | 0 | 0 | 1 | 1 | 3 | 2 | 2 | 2 | 2 | 2 | 4 | 4 | 2 | {{{mp2022}}} |
|   | Ruotsin sosiaalidemokraattinen työväenpuolue | 0 | 0 | 0 | 14 | 13 | 13 | 12 | 17 | 15 | 17 | 14 | 10 | 12 | 9 | {{{s2022}}} |
|   | Vasemmistopuolue | 0 | 0 | 0 | 2 | 1 | 1 | 1 | 1 | 3 | 3 | 2 | 1 | 2 | 3 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 2 | 5 | {{{sd2022}}} |
|   | Muut | 0 | 0 | 0 | 6 | 3 | 0 | 2 | 1 | 2 | 3 | 7 | 7 | 8 | 5 | {{{övr2022}}} |
|   | Yhteensä | 0 | 0 | 0 | 41 | 41 | 41 | 41 | 41 | 51 | 51 | 51 | 51 | 51 | 51 | Virhe lausekkeessa: tunnistamaton välimerkki ”{”. |
Österåker on muiden Etelä-Roslagenin kuntien tavoin vahvasti porvarillinen. Kokoomus on hallinnut kuntaa vuodesta 1982 lukuun ottamatta vuosia 1994–1998, jolloin sosiaalidemokraateilla oli enemmistö yhdessä Kansanpuolueen kanssa.
Taajamia pienempiä paikkakuntia

Bolby
Hummelmora
Huvön
Klintsundet
Kårboda
Piirit

Vuodesta 2016 alkaen kunta on jaettu seuraaviin piireihin:
Roslags-Kullan ja Ljusterön piiri (Roslags-Kulla och Ljusterö distrikt)
Österåker-Östra Rydin piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Österåker-Östra Ryd
Ljusterö-Kulla
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Ljusterö (Norra Ljusterö)
Roslags-Kulla (Kulla)
Södra Ljusterö*
Österåker
Östra Ryd (Ryd)
Seurakunnat > Kirkot

Roslags-Kullan kirkko
Ljusterön kirkko
Östra Rydin kirkko
Österåkerin kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Österåkerin kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Österåkers kommun
Tukholman läänin kunnat
Kartta Österåkerin kunnan piireistä.
Käännös suomeksi
Uudelleenfilmatisointi

Uudelleenfilmatisointi tarkoittaa uudempaa versiota aikaisemmin julkaistusta elokuvasta.
Videopelien uusintaversio on vastaava käsite. Se on yleistynyt myös elokuvakäytössä samalla kun kaikki filmi-sanaan perustuvat elokuvatermit ovat alkaneet digitaalisuuden myötä vanhentua.
Yhdysvaltalaisia uudelleenfilmatisointeja

Tri Jekyll & Mr Hyde (1941)
Mies joka tiesi liikaa (1956)
Ben-Hur (1959)
Etusivu uusiks’ (1974)
Kissaihmiset (1982)
Polte veressä (1983)
Kärpänen (1986)
Valuva kuolema (1988)
Cape Fear (1991)
Pelon hetket (1993)
101 dalmatialaista (1996)
Flubber – maailman mahtavin mönjä (1997)
Stephen Kingin Hohto (1997)
Psycho (1998)
Muumio (1999)
Pahuuden kartano (1999)
Puhallettu 60 sekunnissa (2000)
Viimeisellä rannalla (2000)
Apinoiden planeetta (2001)
Ocean’s Eleven (2001)
Vanilla Sky (2001)
Aikakone (2002)
Ring (2002)
Solaris (2002)
The Italian Job (2003)
Texasin moottorisahamurhat (2003)
Ladykillers (2004)
2001 Maniacs (2005)
The Amityville Horror (2005)
House of Wax (2005)
Hyökkäys poliisiasemalle 13 (2005)
King Kong (2005)
Usva (2005)
The Hills Have Eyes (2006)
The Wicker Man (2006)
The Omen (2006)
Poseidon (2006)
Halloween (2007)
Klo 15:10 lähtö Yumaan (2007)
Liftari (2007)
Bangkok Dangerous (2008)
Friday the 13th (2009)
Kaappaus metrossa – Pelham 1 2 3 (2009)
My Bloody Valentine (2009)
Fame (2009)
Viimeinen talo vasemmalla (2009)
The Crazies (2010)
Painajainen Elm Streetillä (2010)
Titaanien taistelu (2010)
Karate Kid (2010)
Footloose (2011)
Kirjallisuutta

Constantine Verevis: Film Remakes.  Edinburgh University Press, 2006.  ISBN 0-7486-2187-3.  (englanniksi)
Voútes

| Voútes Βούτες |
| --- | --- |
 Voútesin kylä.
 Voútes
 Koordinaatit: 35°15′59″N, 25°3′28″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Iraklion
Hallinto:  
 – Asutustyyppi:  kylä
 – Kallikrates-koodi:  7101010301
Väkiluku (2011):  682
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Voútes (kreik. Βούτες) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 682 (vuonna 2011).
Voútesin Neitsyt Marian kuolonuneen nukkumisen (Koímisi tis Theotókou) kirkko.
Voútesin kylä sijaitsee noin 12 kilometriä lounaaseen Iraklionin keskustasta. Sen nimi tulee paimenta tarkoittavasta sanasta voútis (βούτης). Varhaisin maininta kylästä on venetsialaisvallan aikaisissa väestönlaskennoissa nimellä Vuttes. Kylä tuhoutui vuoden 1856 maanjäristyksessä.
Voútes muodostaa myös laajemman kyläyhdyskunnan (Τοπική Κοινότητα Βουτών, Topikí Koinótita Voutón), johon kuuluu varsinaisen Voútesin kylän lisäksi Giofyrákian kylä. Koko yhdyskunnan väkiluku on 1 300.
Aiheesta muualla

Kuvia tai muita tiedostoja aiheesta Voútes Wikimedia Commonsissa
Alexandre Coste

Alexandre Grimaldi-Coste (s. 24. elokuuta 2003 Pariisi) on Monacon ruhtinas Albert II:n ja entisen lentoemännän, nykyisen muotisuunnittelija Nicole Costen avioton poika. Albert tunnusti isyytensä vasta DNA-testien jälkeen. Hän on luvannut tukea pojan elatusta rahallisesti, mutta pojasta ei tule kruununperijää. Alexandre asuu Englannissa äitinsä kanssa.
Vares (televisiosarja)

| Vares |
| --- | --- |
Tyyli:  rikosdraama
Perustuu:  Reijo Mäen Vares-kirjasarjaan
Pääosissa:   Leo Sjöman 
Alkuperämaa:   Suomi
Verkko:   MTV Katsomo 
Julkaistu:  2025
Tuotantokausia:  1
Jaksoja:  6
Tuotanto
Tuottaja(t):   Rimbo Salomaa  Jukka Helle  Markus Selin 
Ohjaaja(t):  Tuukka Temonen
Käsikirjoittaja(t):   Satu Rasila  Akseli Kouki 
Tuotantoyhtiö(t):  Solar Films
Vares on MTV Katsomo -suoratoistopalvelussa keväällä 2025 julkaistava suomalainen rikosdraamasarja. Sarja perustuu Reijo Mäen samannimiseen kirjasarjaan. Sarjassa tulee olemaan kuusi osaa ja ne sisältävät kolme erillistä tarinaa. Sarjan ohjaa Tuukka Temonen ja sen käsikirjoittavat Satu Rasila ja Akseli Kouki.
Sarja on kuvattu Turussa syksyn 2023 aikana.
Taustaa

Sarjassa Varesta esittää ensimmäistää kertaa Leo Sjöman. Hän päätyi rooliin ilman koekuvauksia, sillä hän oli ensimmäisenä tullut mieleen tuottajille Markus Selinille ja Rimbo Salomaalle.
Sarjan kaksi ensimmäistä jaksoa perustuvat käsikirjoittaja Satu Rasilan alkuperäisideaan. Sarjan jaksot kolme ja neljä pohjautuvat Reijo Mäen Gekko-romaaniin ja jaksot viisi ja kuusi Hot Dog -kirjaan.
Rooleissa

| 0 | 1 | 2 |
| --- | --- | --- |
|  Leo Sjöman  | … |  Jussi Vares   |
|  Mikko Kouki  | … |     |
|  Olga Temonen  | … |     |
|  Mikko Töyssy  | … |     |
|  Jemina Sillanpää  | … |     |
|  Peter Kanerva  | … |     |
|  Kari-Pekka Toivonen  | … |     |
|  Marjaana Maijala  | … |     |
|  Katariina Havukainen  | … |     |
|  Aku Sipola  | … |     |
|  Ilona Chevakova  | … |     |
Vanderlei Luxemburgo

| 0 | 1 | 2 |
| --- | --- | --- |

Henkilötiedot
Koko nimi: Vanderlei Luxemburgo da Silva
Syntymäaika: 10. toukokuuta 1952 (ikä 72)
Syntymäpaikka: Nova Iguaçu, Brasilia
Junioriseurat
1968–1970: Botafogo
Seurat
| Vuodet | Seura | O (M) |
| 1971–1978  1978  1979–1980 | Flamengo  Internacional  Botafogo |  |
Valmennusura
1983  1983  1984  1984  1985  1987  1989–1990  1991  1991  1992–1993  1993–1995  1995  1995  1995–1996  1997  1998  1998–2000  2001  2002  2002–2004  2004  2005  2006–2007 2008–2009 2009 2010 2010–2012 2012–2013: Campo Grande  Rio Branco  Friburguense  Al Ittihad  Democrata  América  Bragantino  Guarani  Flamengo  Ponte Preta  Palmeiras  Paraná Clube  Flamengo  Palmeiras  Santos  Corinthians  Brasilian maajoukkue  Corinthians  Palmeiras  Cruzeiro  Santos  Real Madrid  Santos  Palmeiras  Santos   CA Mineiro   Flamengo   Grêmio
Vanderlei Luxemburgo da Silva (s. 10. toukokuuta 1952 Nova Iguaçu, Brasilia) on brasilialainen entinen jalkapalloilija ja nykyinen valmentaja.
Ura

Vuonna 1971 alkaneella pelaajaurallaan Luxemburgo edusti Flamengoa, Internacionalia ja Botafogoaa.
Valmennusuransa alussa Luxemburgo valmensi useita brasilialaisseuroja muun muassa Flamengoa, Ponte Pretaa, Palmeirasia ja Paraná Clubea. Brasilian maajoukkuetta hän taas valmensi vuosien 1998 ja 2000 välillä. Mário Zagallon vuoden 1998 MM-kisojen jälkeen korvanut Luxemburgo tunnettiin siitä, että keskitti joukkueen pelin paljolti Rivaldon ympärille. Vuoden 2000 Olympialaisissa Brasilia voitti alkulohkonsa, mutta hävisi puolivälierissä Kamerunille numeroin 2–1.
Émerson Leãosta tuli Luxemburgon seuraaja Brasilian maajoukkueessa.
Kauden 2004/2005 toisella puoliskolla Luxemburgosta tuli Real Madridin päävalmentaja, erotetun Mariano García Remónin tilalle. 11 kuukauden pestin jälkeen hän sai potkut.
Joulukuusta 2009 Luxemburgo siirtyi Clube Atlético Mineiron peräsimeen.  Hän sai potkut syyskuussa 2010 seuran hävittyä 1–5 Fluminenselle.
Lokakuun alussa 2010 Luxemburgo siirtyi Flamengon päävalmentajaksi.  Hän sai potkut helmikuun alussa 2012.  Pian potkujensa jälkeen Luxemburgo allekirjoitti vuoden 2012 loppuun ulottuvan sopimuksen Grêmion kanssa. Luxemburgo nosti Grêmion Brasilian liigassa sijalta 12 kärkitaisteluun. Marraskuun lopulla hän teki kaksivuotisen jatkosopimuksen seuran kanssa.  Luxemburgon johdolla Grêmio oli lopulta liigassa kolmas kauden 2012 päätteeksi. Hyvistä tuloksista huolimatta seurajohto ei ollut tyytyväinen, sillä Luxemburgo ei luotsannut Grêmiota mestariksi missään kilpailussa. Lopulta kokenut valmentaja sai potkut kesäkuun lopussa 2013.
Meriitit

Brasilian mestaruus (5): 1993, 1994, 1998, 2003, 2004
Brasilian Série B: 1989
Brasilian cup: 2003
Copa América: 1999
Brasilian osavaltiomestaruus
São Paulo (8): 1990, 1993, 1994, 1996, 2001, 2006, 2007, 2008
Espírito: 1983
Minas Gerais (2): 2003, 2010
Rio de Janeiro (2): 1991, 2011
Alexandre Dumas

Alexandre Dumas voi viitata seuraaviin henkilöihin:
kenraali Alexandre Dumas (1762–1806)
kirjailija Alexandre Dumas vanhempi (1802–1870)
kirjailija Alexandre Dumas nuorempi (1824–1895)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alexandre Dumas”, voi hakea sivunnimihaulla, laajalla sivunnimihaulla tai tekstihaulla.
Amber Benson

| Amber Benson |
| --- | --- |
 Amber Benson vuonna 2012.
Henkilötiedot
Koko nimi:  Amber Nicole Benson
Syntynyt: 8. tammikuuta 1977 (ikä 47) Birmingham, Alabama, Yhdysvallat
Näyttelijä
Aktiivisena:  1993–
Merkittävät roolit:  Tara Maclay Buffy, vampyyrintappaja
Palkinnot
 Birmingham Sidewalk Moving Picture Festival (2002) L.A. Outfest (2005) 
Aiheesta muualla
www.amberbenson.net
IMDb 
Elonet
Amber Nicole Benson (s. 8. tammikuuta 1977 Birmingham, Alabama) on yhdysvaltalainen näyttelijä, kirjailija, ohjaaja ja tuottaja. Hänet tunnetaan parhaiten roolistaan Tara Maclayna televisiosarjassa Buffy, vampyyrintappaja.
Nuoruus

Amber Benson syntyi Birminghamin kaupungissa Alabamassa vuonna 1977. Bensonin äiti nimesi hänet lukemansa Kathleen Winsorin kirjan Aina vain Amber (Forever Amber) mukaan. Bensonin isä oli juutalainen ja äitinsä kristitty, joten hänet kasvatettiin molempien uskontojen mukaisesti. Nuorena Benson kävi laulu- ja tanssitunneilla ja osallistui paikallisteattereiden toimintaan. Yhdeksänvuotiaana hän oli mukana Lumikki-näytelmässä, minkä jälkeen hän päätti ryhtyä näyttelemään ammatikseen. Vuonna 1992 Benson perheineen muutti Los Angelesiin Kaliforniaan toiveenaan saada uransa käyntiin.
Ura > Alkuvuodet

Bensonin ensimmäinen elokuva oli vuoden 1993 Kukkulan kuningas. Hän esitti epilepsiaa sairastavaa tyttöä ja sai roolistaan Young Artist -palkintoehdokkuuden parhaan nuoren naisnäyttelijän kategoriassa. Samana vuonna hän näytteli yhdessä Alicia Silverstonen kanssa elokuvassa Ihastus. Seuraavaksi Benson näytteli nimihenkilön tytärtä kolmessa Jack Reed -televisioelokuvassa. Hän esiintyi myös muutamassa muussa elokuvassa vuosina 1994–1999, mutta hänen roolinsa olivat lähinnä pieniä.
Ura > Buffy

Vuonna 1999 Benson sai nuoren noitatyttö Tara Maclayn roolin televisiosarjasta Buffy, vampyyrintappaja. Sarjan luoja Joss Whedon ei ollut aluksi innostunut palkkaamaan Bensonia rooliin, mutta käsikirjoittaja Marti Noxon onnistui taivuttelemaan hänet muuttamaan mieltään. Bensonin ensimmäinen esiintyminen Tarana tapahtui neljännen tuotantokauden jaksossa ”Vaiteliasta väkeä”. Hänen roolihahmonsa Tara ja Alyson Hanniganin näyttelemä Willow olivat yksi television ensimmäisistä lesbopareista, joista toinen tai molemmat osapuolet olivat myös sarjan päähenkilöitä. Benson oli mukana sarjan kuudennelle tuotantokaudelle asti, minkä jälkeen hän jätti sarjan. Sarjan luoja Whedon suunnitteli tuovansa Taran takaisin, mutta Benson joutui kieltäytymään muiden kiireidensä takia. Hän on kuitenkin osallistunut muutaman Buffy-aiheisen sarjakuvan kirjoittamiseen.
Ura > Muut työt

Työskennessään yhä televisiosarjassa Buffy Benson käsikirjoitti, näytteli, ohjasi ja leikkasi oman elokuvansa Chance (2002). Elokuvassa näytteli myös Spikea Buffyssa esittänyt James Marsters. Neljä vuotta myöhemmin Benson työsti toisen elokuvansa Lovers, Liars & Lunatics. Sen tuotti hänen oma tuotantoyhtiönsä Benson Entertainment. Benson on elokuvien lisäksi kirjoittanut useita romaaneja ja sarjakuvakirjoja yhteistyössä kirjailija Christopher Goldenin kanssa.
Yksityiselämä

Benson on vahvistanut seurustelevansa entisen Buffy-kollegansa Adam Buschin kanssa, ja pari onkin nähty yhdessä useissa tilaisuuksissa. Hän oli kauan kasvissyöjä, mutta on sittemmin alkanut lääkärin kehotuksesta syödä myös pieniä määriä lihaa. Benson kannattaa innokkaasti esimerkiksi homoseksuaalien oikeuksia. Hän asuu Los Angelesissa.
Aiheesta muualla

Kuvia tai muita tiedostoja aiheesta Amber Benson Wikimedia Commonsissa
Amber Benson Internet Movie Databasessa. (englanniksi)
Amberbenson.net
Benson yhdessä Willow’ta esittäneen Alyson Hanniganin kanssa vuonna 2004.